La formació bonificada és aquella que la teva empresa pot finançar gràcies al crèdit que atorga la Fundació Estatal per a la Formació en l’Ocupació (FUNDAE) per a aquesta comesa. Totes les empreses disposen d’una quantitat de crèdit per a formació que atorga la FUNDAE en funció de la seva plantilla i del volum d’activitat.
Per tal de poder accedir a aquest crèdit, les empreses han de complir alguns requisits bàsics:
Estar al corrent de totes les seves obligacions de pagament respecte de l’Agència Tributària i la Seguretat Social.
Abonar l’import de les factures abans que es realitzi la bonificació. Un cop acabada la formació, es retornarà a l’empresa l’import pel valor de la bonificació que tingui concedida.
Conservar la documentació justificativa de la formació que s’ha bonificat per tal de poder presentar-la en cas que li sigui sol·licitada.
Proporcionar les dades i la documentació requerida per la FUNDAE per poder bonificar la formació. En aquest cas, l’empresa pot comptar amb una empresa especialitzada en formació que l’ajudi amb tots els tràmits.